Johannes Aarflot

Johannes Amundsson Aarflot (født 29. oktober 1824, død 3. november 1891) var en norsk bokhandler og stortingsmann (H). Han var født på gården Årflot i Ørsta, sønn av Berte Kanutte Aarflot. 

Fra 1841 var Aarflot ansatt ved en bokhandel i Ålesund. I 1860 åpnet han egen bokhandel i byen, Aarflots Bokhandel, en virksomhet som fremdeles er i drift (2010).

Aarflot var stortingsmann for Ålesund og Molde. i 1868–69, 1871–73, og i 1881 da han fra 9. juni møtte som varamann for Ferdinand Roll. Stortingsmann på ny 1889-91. 1868-69 var han medlem av kirkekomite nr. 2, 1871–73 av kirkekomiteen, samt Lagtinget. I 1881 var han medlem av næringskomite nr. 2, mens han 1889–91 var medlem av gasje- og pensjonskomiteen og av Lagtinget. Han representerte da partiet Høyre.

Han var medlem av bystyret i Ålesund fra 1861, ordfører i byen 1864, 1876-81 og 1883-91. Forlikskommissær fra 1870.

Aarflot var medlem av kommisjonen om «almueskolerne i byerne» av 1871.

Referanser

Videre lesning 
 Lindstøl, Tallak: Stortinget og Statsraadet 1814-1914. Kristiania, 1914

Eksterne lenker 
 
 

Stortingsrepresentanter fra Høyre
Stortingsrepresentanter for Ålesund og Molde
Stortingsrepresentanter 1868–1870
Stortingsrepresentanter 1871–1873
Stortingsrepresentanter 1880–1882
Stortingsrepresentanter 1889–1891
Ordførere i Ålesund
Høyre-ordførere i Møre og Romsdal
Norske bokhandlere
Personer fra Ørsta kommune